૧૩, સપ્ટેમ્બરથી ૨૩, સપ્ટેમ્બર સુદીના ૧૧ દિવસ આસ્થાના માહોલમાં અવનવાં કાર્યક્રમો સાથે યોજાનાર આ ૧૯મા ભવ્ય, ભાતીગળ અને ભકિતમય મંગલમૂર્તિ મહોત્સવની વિગતો અબતકને આપતા ગણેશ ઉપાસનાનાઆ ધર્માયોજનાના આધસ્થાપક જીમ્મીભાઈ અડવાણી જણાવે છે કે, ૧૩ સપ્ટેમ્બર ગૂરૂવારે સવારે ૧૦.૩૦ વાગ્યે ત્રિકોણબાગ ચોક ખાતેના રંગબેરંગી રોશનીથી ઝગમગતા સુશોભીત પંડાલમાં પ્રસ્થાપિત થનાર ગણપતિજીની અનુપમ અને ભાવવાહી મૂર્તિમાં આ વર્ષે વિશેષતા એ છેકે, હજારો હીરા માણેક જડીત પોષાક અને રંગબેરંગી આભુષણોથી શોભતા વિઘ્નહર્તાદેવ રાજા સ્વરૂપે ભકતજનોને આશીર્વાદ આપતા હોય એવી મુદ્રામાં બિરાજમાન થશે, ગણપતિજીનું આવું અલભ્ય દર્શન ગુજરાતમાં કયાંય જોવા નહિ મળે.